Document ID: 31995D0528

NEUVOSTON PÄÄTÖS,
tehty 5 päivänä joulukuuta 1995,
asetuksen (ETY) N:o 2847/93 ja päätöksen 89/631/ETY muuttamisesta yhteisön kalastusalusten jatkuvaa paikantamista koskevien tiettyjen koehankkeiden toteuttamiseen liittyvän määräajan osalta sekä yhteisön osallistumisen osalta näiden koehankkeiden hyväksyttyjen kulujen rahoitukseen (95/524/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 43 artiklan,
ottaa huomioon komission ehdotuksen (1),
ottaa huomioon Euroopan parlamentin lausunnon (2),
sekä katsoo, että
yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (3) 3 artiklan 2 kohdassa säädettyjen yhteisön kalastusalusten jatkuvaan paikantamisjärjestelmään maa- tai satelliittiasemasta käsin liittyvien koehankkeiden toteuttamisessa tapahtuneen viivästymisen vuoksi tietyt jäsenvaltiot ovat pyytäneet kyseisen määräajan pidentämistä,
näille jäsenvaltioille olisi myönnettävä lisäaikaa koehankkeidensa viimeistelyyn, jotta niitä voitaisiin täysimääräisesti käyttää hyödyksi,
tämän vuoksi olisi myös sitä päivää, jona neuvosto päättää asetuksen (ETY) N:o 2847/93 3 artiklan 1 kohdassa tarkoitetun jatkuvan paikantamisjärjestelmän soveltamisesta, muutettava myöhemmäksi, ja
jotta kyseiset jäsenvaltiot voisivat tämän vuoksi mukauttaa koehankkeidensa täytäntöönpanoon hyväksyttyjen kulujen rahoitusohjelmaansa, olisi mukautettava yhteisön osallistumisesta jäsenvaltioiden yhteisön kalavarojen säilyttämis- ja hallintojärjestelmän noudattamisen varmistamiseksi hyväksymien kulujen rahoitukseen 27 päivänä marraskuuta 1989 tehdyn neuvoston päätöksen 89/631/ETY (4) 2 a artiklan 2 kohdassa määrättyä määräaikaa sekä määräaikaa, jona jäsenvaltioiden on toimitettava korvaushakemukset edellä mainittujen koehankkeiden soveltamiseksi,
ON TEHNYT TÄMÄN PÄÄTÖKSEN:
1 artikla
Muutetaan asetus (ETY) N:o 2847/93 seuraavasti:
1) korvataan 3 artiklan 1 kohdassa päivämäärä 1 päivä tammikuuta 1996 päivämäärällä 1 päivä heinäkuuta 1996;
2) korvataan 3 artiklan 2 kohdassa päivämäärä 30 päivä kesäkuuta 1995 päivämäärällä 31 päivä joulukuuta 1995.
2 artikla
Muutetaan päätös 89/631/ETY seuraavasti:
1) korvataan 2 a artiklan 2 kohdassa päivämäärä 1 päivä kesäkuuta 1995 päivämäärällä 31 päivä joulukuuta 1995;
2) korvataan liitteessä a olevassa 4 kohdassa päivämäärä 1 päivä lokakuuta 1995 päivämäärällä 30 päivä huhtikuuta 1996.
3 artikla
Tämä päätös on osoitettu kaikille jäsenvaltioille.
Tehty Brysselissä 5 päivänä joulukuuta 1995.

Labels: 15
6